ΓΡΑΠΤΗ ΕΡΩΤΗΣΗ E-0455/01

υποβολή: Cristiana Muscardini (UEN) και Gianfranco Fini (UEN) προς την Επιτροπή

(19 Φεβρουαρίου 2001)

Θέμα: Ρύπανση και παραλείψεις

Ο ποταμός Sarno συνεχίζει να ξεχειλίζει. Πρόκειται, σύμφωνα με τον τύπο, για τον πιο μολυσμένο ποταμό της Ευρώπης. Είχε ήδη ξεχειλίσει στις 28 του παρελθόντος Δεκεμβρίου. Στο μεσοδιάστημα δημιουργήθηκαν νέα ρήγματα και το νερό πλημμύρισε τα γειτονικά χωράφια. Στην περιοχή σημειώθηκε σημαντική αύξηση των καρκίνων τους οποίους οι κάτοικοι αποδίδουν στην αύξηση της ρύπανσης που προκλήθηκε από τις πλημμύρες.

Στην Caltanisetta, αντιθέτως, η παροχέτευση νερού γίνεται στα σπίτια μόνο κάθε τέταρτη ημέρα. Δεν έχει ακόμα ληφθεί απόφαση για τη συνέχιση των εργασιών κατασκευής ενός φράγματος το οποίο είχε ως αποστολή να εξασφαλίσει την κανονική παροχέτευση των σπιτιών. Αναμένονται πάντοτε οι τελικέςπογραφές των ιταλώνπουργών. Ακόμα και αν οι εργασίες άρχιζαν αμέσως, νερό δεν θα μπορούσε να φθάσει στα σπίτια μέχρι το καλοκαίρι, όπως συνέβη και κατά τα προηγούμενα έτη. Τα σχετικά προβλήματα θα ταποστεί ο πληθυσμός του οποίου θα πληγεί η αξιοπρέπεια λόγω της μη δυνατότητας εκτέλεσης των πράξεων καθημερινήςγιεινής και λόγω του επιπλέον κόστους το οποίο θα πρέπει να επωμισθούν οι οικογένειες για την αγορά εμφιαλωμένου νερού. Πρόβλημα θα αντιμετωπίσει και η γεωργία με καταστροφικές επιπτώσεις για τους παραγωγούς.

Στην Torre Annunziata (Νεάπολη) η παροχέτευση στα σπίτια έχει σταματήσει. Τα βουνά των σκουπιδιών παραμορφώνουν το τοπίο και η ρύπανση είναι τόσο μεγάλη πουποχρέωσε τις αρχές να κλείσουν τα σχολεία για τον φόβο επιδημιών. Ένα στάδιο το οποίο κόστισε κάποιες εκατοντάδες δισεκατομμυρίων λιρών δεν εγκαινιάστηκε ποτέ και χρησιμοποιείται ως ανοικτός χώρος αποθέσεως αποβλήτων. Ο πρόεδρος της περιοχής κ. Bassolino, κατέχει επίσης τη θέση του εκτάκτου επιτρόπου στο σχέδιο επείγουσας δράσης απόβλητατης Καμπανίας.

Τα προαναφερθέντα αποτελούν μόνο ορισμένα παραδείγματα κατάφωρης παραβίασης των διατάξεων που έχουν ως στόχο να εξασφαλίσουν την ποιότητα του περιβάλλοντος και πολιτισμένες συνθήκες διαβίωσης.

1. Κατά πόσο η Επιτροπή διαθέτει μέσα για να αξιολογήσει το μέγεθος των παραπάνω οικολογικών καταστροφών;

2. Κατά πόσο έχει δρομολογήσει οικονομικά προγράμματα που θα μπορούσαν να συμβάλλουν στην επίλυση των προαναφερθεισών περιπτώσεων;

3. Κατά πόσο θεωρεί αναγκαίο να κινήσει κατά της Ιταλίας για τις τρεις προαναφερθείσες περιπτώσεις τη διαδικασία παράβασης της νομοθεσίας που αφορά την προστασία του περιβάλλοντος και τηνγεία των πολιτών;

Απάντηση της κας Wallstrm εξ ονόματος της Επιτροπής

(11 Μαΐου 2001)

Οι αρμοδιότητες της Επιτροπής περιορίζονται στις προβλεπόμενες στη συνθήκη ΕΚ" συγκεκριμένα, η Επιτροπή είναι αρμόδια για να διασφαλίζει την ορθή εφαρμογή της κοινοτικής νομοθεσίας εντός των κρατών μελών. Σύμφωνα με το άρθρο 211 (πρώην άρθρο 155) της συνθήκης ΕΚ για τη διασφάλιση της λειτουργίας και αναπτύξεως της κοινής αγοράς, η Επιτροπή μεριμνά για την εφαρμογή της παρούσας συνθήκης καθώς και των διατάξεων που θεσπίζονται δυνάμει αυτής από τα όργανα. Σύμφωνα με το άρθρο 226 (πρώην άρθρο 169) της συνθήκης ΕΚ αν η Επιτροπή κρίνει ότι ένα κράτος μέλος έχει παραβείποχρέωσή του επί της παρούσας συνθήκης, διατυπώνει αιτιολογημένη γνώμη επί του θέματος, αφού προηγουμένως παρέχει τη δυνατότητα στο κράτος αυτό να διατυπώσει τις παρατηρήσεις του. Αν το κράτος δεν συμμορφωθεί με τη γνώμη αυτή εντός της προθεσμίας που του τάσσει η Επιτροπή, δύναται η τελευταία να προσφύγει στο Δικαστήριο. Η Επιτροπή έχει τη διακριτική ευχέρεια να αποφασίσει κατά πόσον θα κινήσει αυτή τη διαδικασία(1).

Συγκεκριμένα, η λειψυδρία στην Caltanisetta και την Torre Annunziata και ηπερχείλιση του ποταμού Sarno δεν καλύπτονται από καμία ισχύουσα κοινοτική οδηγία ή κανονισμό.

Η ρύπανση του ποταμού Sarno ενδέχεται να εμπίπτει στην οδηγία 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων(2), στην οδηγία 75/440/ΕΟΚ του Συμβουλίου, της 16ης Ιουνίου 1975, περί της απαιτουμένης ποιότητας τωνδάτων επιφανείας που προορίζονται για την παραγωγή ποσίμου ύδατος στα κράτη μέλη(3), και στην οδηγία 76/464/ΕΟΚ του Συμβουλίου, της 4ης Μαΐου 1976, περί ρυπάνσεως που προκαλείται από ορισμένες επικίνδυνες ουσίες που εκχέονται στοδάτινο περιβάλλον της Κοινότητας(4). Ωστόσο, με βάση τις πληροφορίες που παρέχει το Αξιότιμο Μέλος, επειδή δεν θεμελιώνεται καταγγελία σχετικά με την εφαρμογή της κοινοτικής νομοθεσίας δεν μπορεί να διαπιστωθεί παραβίασή της επί του παρόντος.

Με βάση τις πληροφορίες που παρέχει το Αξιότιμο Μέλος, η κατάσταση όσον αφορά την επεξεργασία στερεών αποβλήτων στην Torre Annunziata ενδέχεται να εμπίπτει στην οδηγία του Συμβουλίου 75/442/ΕΟΚ της 15ης Ιουλίου 1975, περί των στερεών αποβλήτων(7), όπως τροποποιήθηκε από την οδηγία 91/156/ΕΟΚ της 18ης Μαρτίου 1991(5), σκοπός της οποίας είναι η προστασία της ανθρώπινηςγείας και του περιβάλλοντος κατά των επιβλαβών επιπτώσεων που προξενεί η συλλογή, μεταφορά, επεξεργασία, αποθήκευση και απόρριψη αποβλήτων. Η Επιτροπή, η οποία δεν γνώριζε την κατάσταση που περιγράφει το Αξιότιμο Μέλος, θα προβεί στις απαραίτητες ενέργειες προκειμένου να συγκεντρώσει λεπτομερείς πληροφορίες σχετικώς και να εξασφαλίσει την τήρηση της κοινοτικής νομοθεσίας.

Η Επιτροπή δεν μπορεί να είναι ενήμερη για όλες τις περιπτώσεις που ενδέχεται να θεωρηθούν ως κακή εφαρμογή της περιβαλλοντικής κοινοτικής νομοθεσίας από τα κράτη μέλη. Εφιστάται η προσοχή της Επιτροπής στις περιπτώσεις αυτές κατόπιν καταγγελιών, κοινοβουλευτικών γραπτών ερωτήσεων και αναφορών στην Επιτροπή Αναφορών του Κοινοβουλίου. Ωστόσο, οι περιπτώσεις στις οποίες προβάλλονται ισχυρισμοί ότι δεν τηρείται η σχετική κοινοτική νομοθεσία πρέπει να περιγράφονται επακριβώς έτσι ώστε η Επιτροπή να είναι σε θέση να αξιολογήσει κατά πόσον εφαρμόζεται η ισχύουσα κοινοτική νομοθεσία για το περιβάλλον.

Οι παρεμβάσεις σε τομείς όπως η επεξεργασία των στερεών αποβλήτων, η παροχή ύδατος και η περιβαλλοντικήποδομή είναι δυνατόν να συγχρηματοδοτηθούν από το Ευρωπαϊκό Ταμείο Περιφερειακής Ανάπτυξης (ΕΤΠΑ),πό Κοινοτικό Πλαίσιο Στήριξης για τις περιοχές στόχου 1. Ιδιαίτερα όσον αφορά την ιταλική περιφέρεια του Mezzogiorno, το ΕΤΠΑ μαζί με άλλα διαρθρωτικά ταμεία της Κοινότητας συμμετέχει στη χρηματοδότηση

των περιφερειακών επιχειρησιακών προγραμμάτων της Καμπανίας και της Σικελίας, που το διαχειρίζονται απ'ευθείας οι περιφερειακές διοικητικές αρχές. Σύμφωνα με το άρθρο 8 του κανονισμού (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(6), η εφαρμογή των παρεμβάσεων εμπίπτει στην αρμοδιότητα των κρατών μελών στο κατάλληλο εδαφικό επίπεδο.

(1) Οι προτεραιότητες και τα κριτήρια που διέπουν τη διακριτική ευχέρεια της Επιτροπής απαριθμούνται στη δέκατη τέταρτη ετήσια έκθεση για τον έλεγχο της εφαρμογής του κοινοτικού δικαίου 1996, στην ΕΕ C 332 της 3.11.1997.

(2) ΕΕ L 135 της 30.5.1991.

(3) ΕΕ L 194 της 25.7.1975.

(4) ΕΕ L 129 της 18.5.1976.

(5) ΕΕ L 78 της 26.3.1991.

(6) ΕΕ L 161 της 26.6.1999.

(7) ΕΕ L 194 της 25.7.1975.